Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 500/12/7712	Svidník, 7.2.2013
EEČ : 2-60-4-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
aj napriek rozsudku Okresného súdu vo Svidníku č.k. 2P 2/2011 zo dňa 14.02.2011, ktorý nadobudol právoplatnosť 17.01.2011 bol zaviazaný prispievať na výživu svojho syna XXXXX, nar. XXXXX mesačne sumou 80,- Eur, vždy do 20 dňa mesiaca, kde si túto vyživovaciu povinnosť vo Svidníku neplnil od mesiaca január 2012 až doposiaľ, čím mu na výživnom vznikol dlh vo výške 720,- Eur
lebo zanikla trestnosť činu
Odôvodnenie:
	Uznesením povereného príslušníka PZ Obvodného oddelenia PZ vo Svidníku pod ČVS: ORP-348/SK-SK-2012 zo dňa 04.10.2012 bolo podľa § 199 ods. 1 Tr. por. začaté a súčasne podľa § 206 ods. 1 Tr. por. vznesené obvinenie XXXXX pre prečin zanedbania povinnej výživy, ktorého sa mal dopustiť tak, ako je to uvedené vo výrokovej časti tohto uznesenia. 
	Dňa 05.02.2013 mi poverený príslušník PZ predložil návrh na zastavenie trestného stíhania podľa § 209 ods. 1 Tr. por. a to z dôvodov uvedených v § 215 ods. 1 písm. h/ Tr. por. 
	Po preskúmaní návrhu povereného príslušníka PZ, vrátane vyšetrovacieho spisu som zistil, že návrh je dôvodný. 
	Z obsahu vyšetrovacieho spisu vyplýva, že obvinenému bolo uznesenie o začatí a vznesení obvinenia doručené dňa 22.01.2013, proti ktorému si sťažnosť nepodal. V priebehu vyšetrovania uhradil dlžnú sumu vo výšľke 720,- Eur, čo vyplýva z potvrdenia Československej obchodnej banky a.s. Bratislava, ktoré je súčasťou vyšetrovacieho spisu. 
	Podľa § 86 písm. a/ Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	Podľa § 215 ods. 1 písm. b/ Tr. por. prokurátor zastaví trestné stíhanie, ak zanikla trestnosť činu. 
	Z uvedeného teda vyplýva, že obvinený sa predmetnej trestnej činnosti dopustil, svoju vyživovaciu povinnosť si v celom rozsahu dodatočne splnil a zanedbanie povinnej výživy nemalo nepriaznivé následky. Splnenie vyživovacej povinnosti je dôležitejšie ako potrestanie páchateľa. 
	V označenej veci bolo potrebné rozhodnúť tak, ako je to uvedené vo výroku tohto uznesenia. 

	
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hrebeňák
prokurátor